open-index/open-wikipedia-markdown huggingface dataset:
Ochenhusen

**Ochenhusen** () is en Dörp in de Gemeen Sandbossel in’n Landkreis Rodenborg, Neddersassen. De Oort liggt an de Oost.

To den Oort höört ok de lüttjeren Öörd Falje, Olenborg, Stoppelheid un Hütten mit bi.

## Geografie

In’n Süüdwesten von Ochenhusen münnt de Sürser Beek in de Oost.

De Naveröörd sünd Sandbossel in’n Noorden, Bevern, Plönjeshusen un Deins in’n Noordoosten, Rohr in’n Oosten, Sürsen un Granst in’n Süüdoosten, Rocks in’n Süden, Rhaar un Glins in’n Süüdwesten, Augussendorp in’n Westen un Heinrichsdörp un Immenhain in’n Noordwesten.

## Historie

Von 1555 bet 1765 hett dat in Ochenhusen dat Good Ochenhusen geven.

In’n Eersten Weltkrieg sünd ölven Soldaten ut Ochenhusen fullen oder vermisst un in’n Tweten 36.

Ochenhusen is 1974 Deel von de Gemeen Sandbossel worrn. De Gemeen Ochenhusen weer von 1965 bet 1974 Deel von de Samtgemeen Sürsen. De is 1974 oplööst worrn un dor is de ne’e un gröttere Samtgemeen Sürsen billt worrn, to de de Oort sietdem tohöört.

### Inwahnertall

### Religion

Ochenhusen is evangeelsch-luthersch präägt un höört to dat Kaspel von de Lamberti-Kark in Sürsen.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

## Kultur

In Ochenhusen steiht en Denkmaal för de Fullenen ut de twee Weltkrieg’.

Ochenhusen hett 1998 bi’n Weddstried *[[Uns Dörp schall schöner warrn]]* en Goldmedallj wunnen.

## Infrastruktur

### Verkehr

Ochenhusen liggt an de Kreisstraat 101, de in’n Noorden na Sandbossel löppt un in’n Süüdoosten na Sürsen.

De nächste Bahnhoff is de Banhoff Bremervöör an de Bahnlien Bremerhoben–Buxthu.

## Literatur

* *Ober Ochtenhausen: Geschichte des Dorfes.* 2005
* Michael Ehrhardt: *Ober Ochtenhausen. Band I Geschichte des Dorfes 2005 Band II Geschichte der Höfe, Häuser und Familien.* 2004

## Footnoten
Schwitschen

**Schwitschen** is en Dörp in de Gemeen Visselhöövd in’n Landkreis Rodenborg, Neddersassen. Binnen de Gemeen billt de Oort de polietsche Oortschop Schwitschen.

To den Oort Schwitschen höört ok de beiden lüttjeren Öörd Hälßen un Delvendaal mit bi.

## Geografie

De Naveröörd sünd Roosbrook in’n Noorden, Hiddingen in’n Oosten, Oddingen in’n Süden, Visselhöövd in’n Süüdwesten un Bookholt in’n Westen.

## Historie

Schwitschen kummt 1422 as *Switdixen* in de Oorkunnen vör. Hälßen kummt 1258 un Delvendaal 1327 toeerst in de Oorkunnen vör.

In’n Eersten Weltkrieg sünd 19 Soldaten ut Schwitschen fullen oder vermisst un in’n Tweten 36.

### Verwaltungsgeschicht

Schwitschen weer von 1969 bet 1974 Maat von de Samtgemeen Visselhöövd un is an’n 1. März 1974 mit de Gemeenreform in Neddersassen Deel von de Gemeen Visselhöövd worrn. Sietdem billt Schwitschen binnen de Gemeen en Oortschop mit egen Oortsraad un Oortsbörgermeester.

### Inwahnertall

### Religion

Schwitschen is evangeelsch-luthersch präägt un höört to dat Kaspel von de Johannis-Kark in Visselhöövd.

För de Kathoolschen weer von 1852 bet 1960 de Kapell op Slott Kedenborg tostännig. Nu is de Hart-Jesu-Kark in Visselhöövd tostännig, de siet 1. August 2004 to de Karkengemeen St. Maria von’n hilligen Rosenkranz in Wasra tohöört.

### Oortsraad

;Liddmaten:
* 2016:
*: CDU: Michael Borgert, Patrick Breitzke
*: SPD: Dagmar Kühnast, Thorsten Stöckmann

### Oortsbörgermeesters

## Kultur

In Schwitschen gifft dat en Denkmaal för de Fullenen ut de twee Weltkrieg’.

### Verenen

De Schützenvereen Schwitschen is 1898 grünnt worrn un de Sportvereen 1963.

## Weertschop un Infrastruktur

### Verkehr

Schwitschen liggt an de Landsstraat 171, de in’n Noordoosten na Hiddingen, Drögenbossel un Neenkerken an de Bundsstraat 71 ran löppt un in’n Süüdwesten na Visselhöövd an de Bundsstraat 440 ran.

De nächste Bahnhoff is de Bahnhoff Visselhöövd an de Bahnlien Ülzen–Langwedel.

### Scholen

De Kinner ut Schwitschen gaht na de Grundschool Visselhöövd. Fröher harr de Oort ok en egen Volksschool.

## Footnoten



## Weblenken

* Websteed to’n Oort (hoochdüütsch)
Suspicion

**Suspicion** betekent

* *[[Suspicion (1918)|Suspicion]]*, Stummfilm ut dat Johr 1918,
* *[[Suspicion (Film)|Suspicion]]*, Thriller vun Alfred Hitchcock ut dat Johr 1941,
* *[[Suspicion (2012)|Suspicion]]*, Film vun David Dilley ut dat Johr 2012,
* *[[Suspicion (Feernsehreeg)|Suspicion]]*, Feernsehreeg ut de 1950er Johren.

Kiek ok bi: Under Suspicion.
Bevern

**Bevern** betekent

* dat Beven von’n Liev, in de Medizin Tremor nöömt,
* von Bevern, Eddelfamilie ut Westfalen,
* Bevern, Gemeen in’n Landkreis Holsminnen, Neddersassen,
* Bevern, Gemeen in’n Kreis Pinnbarg, Sleswig-Holsteen,
* Bevern, Oort in de Gemeen Essen in’n Landkreis Cloppenborg, Neddersassen,
* Bevern, Oort in de Gemeen Bremervöör in’n Landkreis Rodenborg, Neddersassen.

**Bevern** is de Familiennaam von

* Claus von Bevern (17. Johrhunnert), düütschen Militär,
* Heinrich von Bevern († 1608), düütschen Doomherr.

Kiek ok bi: Beveren, Bever.
Malst

**Malst** () is en Dörp in de Gemeen Deins in’n Landkreis Rodenborg, Neddersassen. De Oort liggt an de Bever.

To Malst höört ok de Hüüs von Scharmbusch an’e Straat na Byhusen mit to.

## Geografie

De Naveröörd sünd Byhusen in’n Noorden, Farven in’n Noordoosten, Ohrel in’n Süüdoosten, Rohr un Deins in’n Süüdwesten, Plönjeshusen in’n Westen un Bevern in’n Noordwesten.

## Historie

Malst kummt 1132 as *Malstede* toeerst in de Oorkunnen vör, as de Greven von Stood de Watermöhl an de Bever an dat St.-Georg-Klooster schenkt hebbt. De hüdige Möhl is 1763 boot worrn.

In’n Eersten Weltkrieg sünd fiev Soldaten ut Malst fullen oder vermisst.

In’n Tweten Weltkrieg hett dat Dörp 1945 ok düchtig wat afkregen. Negen Hüüs un 15 Stallen un Schünen sünd dor bi tweigahn.

Malst is 1974 Deel von de Gemeen Deins worrn. De Gemeen Malst weer von 1967 bet 1974 Deel von de Samtgemeen Sürsen. De is 1974 oplööst worrn un dor is de ne’e un gröttere Samtgemeen Sürsen billt worrn, to de de Oort sietdem tohöört.

Vondaag gellt Malst as Bioenergiedörp.

### Inwahnertall

### Religion

Malst is evangeelsch-luthersch präägt un höört to dat Kaspel von de St.-Lamberti-Kark in Sürsen.

In de Tied von dat 16. Johrhunnert harr Malst en egen Kapell. De gifft dat vondaag aver nich mehr. De ole Klock von de Kapell, de 1509 von Hinrich Kock gaten worrn is, is an de Kark in Sürsen gahn un is 1936 as Dörpklock na Byhusen kamen.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

## Kultur

Denkmaals för de Fullenen ut den Düütsch-Franzööschen Krieg un de twee Weltkrieg’ staht in Sürsen bi de Kark.

## Infrastruktur

### Verkehr

Malst liggt an de Kreisstraat 108, de in’n Noorden na Byhusen un Kutenhult löppt un in’n Süüdwesten na Deins un bi Falje an de Bundsstraat 71 ran. Von de K 108 na Oosten af geiht de K 122 na Farven un na Südoosten de K 118 na Ohrel.

De nächste Bahnhoff liggt in Kutenhult an de Bahnlien Buxthu-Bremerhoben.

## Footnoten



## Weblenken

* Websteed över dat Dörp (hoochdüütsch)
Ohrel

**Ohrel** is en Dörp in de Gemeen Annerlingen in’n Landkreis Rodenborg, Neddersassen. Bi Ohrel höört von öllers ok de lüttjere Öörd Winnershusen un Ölkershusen mit bi.

## Geografie

De Naveröörd sünd Farm mit Stüh un Fehrenbrook in’n Noordoosten, Grafel in’n Süüdoosten, Annerlingen in’n Süden, Haßel, Sürsen un Parnwinkel in’n Süüdwesten, Ölkershusen, Rohr un Deins in’n Westen un Malst in’n Noordwesten.

## Historie

In’n Eersten Weltkrieg sünd 17 Soldaten ut Ohrel fullen oder vermisst un in’n Tweten 22.

Ohrel is 1974 Deel von de Gemeen Annerlingen worrn. De Gemeen Ohrel weer von 1965 bet 1974 Deel von de Samtgemeen Sürsen. De is 1974 oplööst worrn un dor is de ne’e un gröttere Samtgemeen Sürsen billt worrn, to de de Oort sietdem tohöört.

### Inwahnertall

### Religion

Ohrel is evangeelsch-luthersch präägt un höört to dat Kaspel von de St.-Lamberti-Kark in Sürsen.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

## Kultur

En Denkmaal för de Fullenen ut de twee Weltkrieg’ steiht in Ohrel op’n Karkhoff.

### Museums

Ohrel hett mit *dat olle Hus* en lütt pädagoogsch Museum. Dat Neddersassenhuus is 1805 in de Midd von Ohrel boot worrn un 2000/2001 an sien hüdigen Platz an’n Rand von Ohrel ümsett worrn.

## Infrastruktur

### Verkehr

Ohrel liggt an de Kreisstraat 118, de in’n Süüdwesten na Parnwinkel an de Bundsstraat 71 ran löppt un in’n Noorden na Malst geiht. Von de K&nbsp;118 na Süden af geiht de K&nbsp;110 na Annerlingen. Ans gifft dat lüttjere Straten na Ölkershusen, Rohr un Fehrenbrook.

De nächste Bahnhoff is de Bahnhoff Kutenhult an de Bahnlien Bremerhoben–Buxthu.

## Literatur

* Otto Lindenberg, Klaus Wichern: *Dorfchronik Ohrel. Vergangenheit und Gegenwart eines Dorfes, Rückblick und Bestandsaufnahme.* 1987

## Footnoten
Paläarktis

De **Paläarktis**, ok  **paläarktische Region** nömmt, is in de Biogeografie de Naam for de „olen“ Landmassen vun Europa, Noordafrika bit to’n Süüdrand vun de Sahara un Asien (süüdlich bit to’n Himalaja, also ohn den Indischen Subkontinent un de Halfinsel vun Arabien). Dor kaamt denn noch de Eilannen to, de vor düsse Gemarken liggen doot. 

De Paläarktis is tostanne kamen in dat Paläogen, wat de öllere Afsnitt vun dat Tiedoller vun dat Tertiär is. Dormols hefft sik in düsse Gemarken nee Planten utspunnen un nee Formen vun Deerter sünd upkamen. 

Tohopen mit de Nearktis (=Noordamerika bit Noord-Mexiko un Gröönland) billt de Paläarktis de Holarktis up de nöördliche Halfkogel vun de Eer. Wie de enkelten Regionen toordent weern schöllt, dor hefft sik de Gelehrten over in de Plünnen. Gröönland warrt to’n Bispeel to de Nearktis torekent, man dat is to fragen, of dat richtig is. Just so mutt fraagt weern, of Gröönland to de Paläoarktis tellt weern kann. Last mit dat Afgrenzen gifft dat ok na de Paläotropis hen. So grenzt in’n Himalaja beide biogeographschen Regionen stracks an’nanner, un griept een so in de annere, dat een en poormol vun en Region in de annere wesseln deit, wenn een en poor Stunnen to Foot unnerwegens is. Düsse Wessel is goot ut to finnen, vunwegen, dat de Vegetation düütlich verscheden is.
Eva Kryll

**Eva Kryll** (* 24. März 1953 in Hamborg) is en düütsche Schauspelersche un Synchroonsnackersche.

## Leven un Wark
Eva Kryll hett ehr Utbilln vun 1974 bit 1976 an’t Max-Reinhardt-Seminar in Wien kregen. Dorna hett se an verschedene Bühnen in Düütschland un Öösterriek speelt, as to’n Bispeel an’t Stadttheater St. Gallen, an’t Landstheater Soltborg oder an’t Stadttheater Heidelbarg. Na en Rull in de Feernsehreeg *[[Berliner Weiße mit Schuß (Feernsehreeg)|Berliner Weiße mit Schuß]]* hett se in’t Johr 1985 mit *Joey* to’n eersten mol en Rullin en Kinofilm kregen. In de Johren dorna hett se vör allen in Feernsehfilmen un -regen speelt.

Dorto arbeit se ok as Synchroonsnackersche. Ehr Stimm weer to’n Bispeel för Marina Sirtis insett in ehr Rull as *Deanna Troi* in de Kinofilmen un de Feernsehregen vun Star Trek, för Claudia Christian as *Susan Ivanova* in *Babylon 5* oder ok Merrin Dungey as Kelly Palmer in *King of Queens*. In de Tatort-Episoden, de vun’n RBB produzeert warrt, snackt se de Ermittlersche Katharina Holz.

## Filmografie (Utwahl)

## Synchroonarbeit (Utwahl)

## Borns


## Weblenken
Johann Scheubel

**Johann Scheubel** (ok Johannes Scheubelius; * 18. August 1494 in Kirchheim unter Teck; † 20. Februar 1570 in Tübingen) weer en Tübinger Mathematiker. Scheubel gellt as Wegbereiter vun de Algebra in Europa. Up hüm gaht bedüüdend Neeerungen to de Lösung vun  quadratisch Glieken torüch.

He hett all tosommen söss Böker to de Arithmetik un Algebra as ok tallriek Handschriften to  mathematisch un astronomisch Themen schreven. Siet 1535 an de Universität Tübingen, wurr he dor 1540 Magister un 1550 Perfesser. Todem hett he 1559 de öldste Landkoort vun dat Hartogdom Württemberg entworfen. De Holtsnittrundkoort in‘ Maatstaff vun etwa 1:600.000 nennt 122 Öört. De in sien Nahlass befindlich Booksammlung is hüüd Deel vun den Oldbestand vun de Universitätsbibliothek Tübingen.     

## Literatur

* Ulrich Reich: Scheubel(ius), Johannas. In: *Neue Deutsche Biographie* (NDB), Band 22, Duncker & Humblot, Berlin 2005, S. 709 f.

## Weblenken
* DNB-Katalog
Mandy Capristo

**Mandy Grace Capristo**  (* 21. März 1990 in Mannheim) is en düütsche Singersche. Se is bekannt wurrn, as se bi de düütschen Castingshow *Popstars* in dat Johr 2006 mitmaakt hett. Dor hett se, tohopen mit Senna Guemmour un Bahar Kızıl, mit dat engelsch Leed *Shame* wunnen.

## Leven
Capristo ehr Vadder heet Vittorio un ehre Mudder Carmen. Upwussen is se in Bürstadt. De Vadder weer utbüxt, as se lütt weer. Capristo besöch later de Middelschool. 2008 weer se mit den Rap-Singer Kay One tohoop..

## Loopbahn as Singersche
Capristo speel mit söss Johrn Klaveer un danz. Se hett mitmaakt bi de öösterrieksche Castingshow *[[Kiddy Contest]]*. Dor hett se mit ehr düütsche Leed *Ich wünsche mir einen Bankomat* wunnen.

Mit sössteihn hett se mitmaakt bi dat düütsche Castingshow *[[Popstars]]* un is 2006 in de Band Monrose kamen. 2007 hett se anfungen, as Fotomodell to arbeiden un hett sik for de Marken „Ed Hardy“, „Otto“ un „ProSieben“ fotografeeren laten. In’t Johr 2009 is se to de „Sexiest Woman in the World“ wählt wurrn. Mit de Band Monrose hett se 1,5 Mio. Platen verköfft.

Se is denn tohopen mit Peter Maffay optreden un hett dat düütsche Leed *Die Zeit hält nur in Träumen an* sungen. Dat is en Leed vun Tabaluga. 2012 hett Capristo ehre eerste Solo-CD rutbrocht. Dat is en engelsche Single: *The Way I Like It* un dat Album: *Grace*.

## Diskografie
### Singles

### Wo se as Gast mitmaakt hett
* 2001: Ich wünsche mir einen Bankomat (Kiddy Contest Vol. 7)
* 2002: Moskito (Kiddy Contest Vol. 8)
* 2011: Die Zeit hält nur in Träumen an (mit Peter Maffay für *Tabaluga und die Zeichen der Zeit*)
* 2012: One Moment in Time (The Dome Vol. 61)

## Model

## Nahwiesen
Francop

**Francop** is en Deel von de Stadt Hamborg (Bezirk Horborg).

## Geografie

Francop liggt in’n Oosten von Oolland (drüdde Miel) in de Masch un löppt as Stratendörp in en Afstand von so bi 500 m an de Finkwarder Süderelv langs. De Anbo von Appels un Kassbeern is hier noch jümmer wichtig un dat gifft nooch en Reeg ole Neddersassenhüüs. In’n Süden von Francop kummt na de Masch en Striepen Moor (Naturschuulrebeed Moorgördel) bevör de Geest denn anfangt.

In’n Noorden liggt Finkwarder, in’n Oosten Oolwarder, in’n Süüdoosten Moorborg un Huusbrook, in’n Süden Neegraven-Fischbeek un in’n Westen Neefeld.

De Finkwarder Süderelv in’n Noorden von Francop steiht ünner Naturschuul.

## Historie

Francop kummt 1235 toeerst in de Oorkunnen vör. De Oort is aver wohrschienlich in dat 12. Johrhunnert grünnt worrn, as Hollanners in de Hollerkolonisation in Oolland Öörd grünnt hebbt. De Naam kummt wohrschienlich von en Vörnaam *Franko* oder *Franke* verbunnen mit de Achtersülv -koop.

Vör 1852 hett Francop to dat Gericht Francop höört un denn to dat Amt Jörk. Von 1885 bet 1932 weer dat in’n Kreis Jörk un is denn Deel von’n Landkreis Horborg worrn. Aver al mit dat Groot-Hamborg-Gesett von 1937 is de Oort denn an Hamborg kamen.

In’n Eersten Weltkrieg sünd 38 Soldaten ut Francop fullen oder vermisst un in’n Tweten Weltkrieg 52.

Bi de Stormflood 1962 is ok in Francop de Diek braken.

### Inwahnertall

## Politik

### Wahlen

1) As PDS/Linke List.
2) Mit 22,7% för de Schill-Partei.
3) Mit 5,3% för de DVU.
4) Mit 6,6% för De Republikaners.
5) As *Bunte Liste - Wehrt Euch*.
6) Mit 6,0% för de NPD.
7) NPD.

## Kultur

In Francop gifft dat en Denkmaal för de Fullenen ut de twee Weltkrieg’.

## Weertschop un Infrastruktur

Na Neegraven hen gifft dat en Windpark mit 13 Windrääd.

### Verkehr

Francop liggt as Stratendörp an de Straat *Veertigstücken/Hogenwischer Straat/Achterdiek*, de in’n Westen na Neefeld un denn över Hoov un Eestbrügg na Jörk löppt. In’n Süüdoosten löppt de Straat na Neegraven. Na Oosten geiht de Moorbörger Schanz na Moorborg. De nächste Opfohrt op de Autobahn is so bi söss Kilometer weg (Opfohrten Waltershoff un Moorborg op de Autobahn 7).

In’n Noorden von Francop schall in Tokumst de Oortsumgehung Finkwarder langslopen un in’n Süden de Autobahn 26.

De nächste Bahnhoff von de S-Bahn Hamborg (Lien S3) is in Neegraven.

## Footnoten



## Weblenken
Nincop

**Nincop** is en Deel von de Stadt Hamborg (Bezirk Horborg, Stadtdeel Neefeld).

## Geografie

Nincop liggt in’n Oosten von Oolland (drüdde Miel) in de Masch un löppt as Stratendörp in’n Süden von de Finkwarder Süderelv langs. De Anbo von Appels un Kassbeern is hier noch jümmer wichtig un dat gifft nooch en Reeg ole Neddersassenhüüs. In’n Süden von Nincop kummt na de Masch en Striepen Moor (Naturschuulrebeed Moorgördel) bevör de Geest denn anfangt.

In’n Noordoosten liggt Finkwarder, in’n Oosten Francop, in’n Süden Fischbeek un Vosshusen, in’n Süüdwesten Rübk mit Nincoperdiek, in’n Westen Hoov un in’n Noordwesten Cranz.

## Historie

De Oort is wohrschienlich in dat 12. Johrhunnert grünnt worrn, as Hollanners in de Hollerkolonisation in Oolland Öörd grünnt hebbt. De Naam kummt von dat Woord *nee* un de Achtersülv -koop.

In’n Eersten Weltkrieg sünd 16 Soldaten ut Nincop fullen oder vermisst.

### Verwaltungsgeschicht

Vör 1852 hett de Oort to dat Gericht Nincop tohöört un denn von 1852 bet 1885 to dat Amt Jörk. Von 1885 bet 1932 weer Nincop in’n Kreis Jörk un is denn Deel von’n Landkreis Horborg worrn. Nincop weer bet 1929 en egen Gemeen. In dat Johr is de Oort denn aver mit Hasselwarder to de Gemeen Neefeld tohoopleggt worrn. Mit dat Groot-Hamborg-Gesett von’ 1. April 1937 is de Oort denn an Hamborg kamen.

### Inwahnertall

## Kultur

En Denkmaal för de Fullenen ut den Eersten Weltkrieg ut Hasselwarder un Nincop steiht bi’n Ne’en Karkhoff.

## Weertschop un Infrastruktur

Na Nincoperdiek hen gifft dat en Windpark mit dree Windrääd.

### Verkehr

Nincop liggt as Stratendörp an de Nincoper Straat, de in’n Westen över Hoov un Eestbrügg na Jörk löppt. In’n Oosten löppt de Straat na Francop. Na Süden geiht de Landsstraat 235 na Rübk un Vosshusen. De nächste Opfohrt op de Autobahn is so bi twölv Kilometer weg (Opfohrten Waltershoff un Moorborg op de Autobahn 7).

In’n Noordoosten von Nincop schall in Tokumst de Oortsumgehung Finkwarder langslopen un in’n Süden de Autobahn 26.

De nächste Bahnhoff von de S-Bahn Hamborg (Lien S3) is in Vosshusen.

## Footnoten
Cranz

**Cranz** is en Deel von de Stadt Hamborg (Bezirk Horborg).

## Geografie

Cranz liggt in’n Oosten von Oolland (drüdde Miel) in de Masch un liggt op dat linke Över an de Münn von de Eest un an’n Ingang na de ole Süderelv.

In’n Noorden op dat annere Över von de Elv liggt Blanknees, in’n Oosten Finkwarder, in’n Süüdoosten Nincop, in’n Süden Rübk, in’n Süüdwesten Moorenn, Hoov un Königriek un in’n Westen Leeswig, Achterbraak un Kohlenhusen.

## Historie

Von 1885 bet 1932 hett Cranz to’n Kreis Jörk tohöört (vörher to dat Amt Jörk) un is denn Deel von’n Landkreis Horborg worrn. Aver al mit dat Groot-Hamborg-Gesett von 1937 is de Oort denn an Hamborg kamen.

In’n Eersten Weltkrieg sünd 24 Soldaten ut Cranz fullen oder vermisst.

### Inwahnertall

### Religion

Cranz is evangeelsch-luthersch präägt un höört to dat Kaspel von de Martini-Kark in Eestbrügg.

## Politik
För de Wahlen to de Hamborgsche Börgerschop un de Bezirksversammlung höört Cranz to’n Wahlkreis Süderelv. Bi de Börgerschopswahl 2011 is dat rutkamen:
#SPD 46,2% (+9,2)
#CDU 21,6% (-22,3)
#GAL 14,6% (+8,0)
#FDP 7,2% (-0,1)
#De Linke 5,3% (+0,7)
#Annere 5,1% (+4,5)

## Kultur
In Cranz gifft dat en Denkmaal för de Fullenen ut den Eersten Weltkrieg.

## Weertschop un Infrastruktur
### Verkehr
Cranz liggt an de Straat *Eestdiek*, de von Eestbrügg un Königriek in’n Süüdwesten her in’n Landkreis Stood as Kreisstraat 39 de Eest hoogkummt. Dor drippt se op de Straat *Cranzer Hauptdiek*, de denn na Westen to na Achterbraak un Kohlenhusen hen na Bossel löppt un achter de Landsgrenz wedder to de K&nbsp;39 warrt. Na Oosten över de Brügg von dat Eest-Sparrwark geiht de Straat na Neefeld un Finkwarder.

De nächste Bahnhoff is in Buxthu an de Nedderelvbahn.

### Scholen
Cranz hett en egen Grundschool.


Datei:Freiwillige Feuerwehr Hamburg-Cranz.jpg|Sprüttenhuus
Datei:Estedeich 95 in Hamburg-Cranz.jpg|Udelswacht
Datei:Cranz-Neenfeld - Eest Noord.jpg|De Eest, Cranz to linkerhand,  to rechterhand


## Borns


## Weblenken
The Perfect Storm

**The Perfect Storm** betekent

* *[[The Perfect Storm (Book)|The Perfect Storm]]*, Saakbook vun Sebastian Junger ut dat Johr 1997 över en Begeevnis vun 1991,
* *[[The Perfect Storm (Film)|The Perfect Storm]]*, Film vun Wolfgang Petersen ut dat Johr 2000 na dat Book.
Roosevelt

**Roosevelt** (; ok in de USA faken verkehrt as  utsnackt) betekent

* Roosevelt, Oort in Alabama, USA,
* Roosevelt, Oort in Arizona, USA,
* Roosevelt, Oort in Arkansas, USA,
* Roosevelt, Oort in Georgia, USA,
* Roosevelt, Oort in Kalifornien, USA,
* Roosevelt, Oort in Kentucky, USA,
* Roosevelt, Oort in Louisiana, USA,
* Roosevelt, Oort in Michigan, USA,
* Roosevelt, Oort in Minnesota, USA,
* Roosevelt, Oort in Missouri, USA,
* Roosevelt, Oort in New Jersey, USA,
* Roosevelt, Oort in New York, USA,
* Roosevelt, Oort in Oklahoma, USA,
* Roosevelt, Oort in Texas, USA,
* Roosevelt, Oort in Utah, USA,
* Roosevelt, Oort in Washington, USA,
* Roosevelt, Oort in Wisconsin, USA,
* Roosevelt Beach, Oort in New York, USA,
* Roosevelt City, Oort in New Jersey, USA,
* Roosevelt Corners, Oort in New York, USA,
* Roosevelt Gardens, Oort in Florida, USA,
* Roosevelt Park, Oort in Michigan, USA,
* Roosevelt, Oort in de Provinz Buenos Aires, Argentinien,
* Roosevelt, US-amerikaanschen Markennaam för Autos.

**Roosevelt** is de Familiennaam von

* Buddy Roosevelt (1898–1973), US-amerikaansch Schauspeler,
* Edith Roosevelt (1861–1948), twete Ehfro vun Theodore Roosevelt,
* Eleanor Roosevelt (1884–1962), US-amerikaansche Minschenrechtlersche, Ehfro vun Franklin D. Roosevelt,
* Ellen Roosevelt (1868–1954), US-amerikaansche Tennisspelersche,
* Franklin D. Roosevelt (1882–1945), 32. Präsident vun de USA 1933 bit 1945,
* Grace Roosevelt (1867–1945), US-amerikaansche Tennisspelersche,
* Isaac Roosevelt (1726–1794), noordamerikaansch Hännler un Politiker,
* James Roosevelt (1907–1991), US-amerikaansch General un Politiker,
* Kermit Roosevelt (1889–1943), US-amerikaansch Forscher un Gewarfsmann,
* Kermit Roosevelt junior (1916–2000), US-amerikaansch Geheemdeenstliddmaat,
* Kermit Roosevelt III. (* 1971), US-amerikaansch Rechtsprofesser,
* Theodore Roosevelt (1858–1919), 26. Präsident vun de USA 1901 bit 1909,
* Theodore Roosevelt junior (1887–1944), US-amerikaansch Generaal.

Kiek ok bi: Roosevelt County, Roosevelt Township, Roosevelt-Eiland, Rio Roosevelt, Theodore Roosevelt Lake.
Hemmoorer Ammel

**Hemmoorer Ammels** sünd en Soort Fatt ut Metall in Zylinnerform mit en runnen Bodden un en Ring oder Foot, op den dat steiht. Welk hebbt en Relief-Fries buten rüm. Blangen Ammels ut Mischen un Bronz gifft dat ok en poor enkelte, de ut Sülver sünd. De Ammels sünd in dat Röömsche Riek maakt worrn un hebbt jemehr Naam na de Funnen von son Ammels bi Hemmoor. Dor hebbt se 1892 un 1893 18 Stück von de Ammels funnen. Alltohoop sünd üm un bi 150 Ammels funnen worrn.

De Ammels ut Mischen harrn Wänn ut Blick, de so 0,4 bet 1 mm dick weren. Se sünd dör Drücken in en Form ut Hartholt maakt worrn. De Ammels ut Bronz dorgegen sünd dör Geten in en Verloren Form maakt worrn. De Rohling, de denn noch keen Bodden harr, is denn op en Dreihbank nabearbeidt worrn. Tolest is de Bodden un de Foot ranmaakt worrn.

## Tied un Bruuk

De Ammels sünd in germaansche Grafffeller funnen worrn. Se sünd as Urnen bruukt worrn, in de de Asch von de Doden rindaan worrn is. Dat weer so in de Tied von de twete Hälft von dat 2. Johrhunnert bet in de Midd von dat 3. Johrhunnert. Egentlich sünd de Ammels wohrschienlich in de Köök bruukt worrn. Dor wiest de Biller op’n Sark von Simpelveld op hen, de twee Fäät wiest, de de Ammels liekt. Ok de Matronensteen ut Vettweiß wiest en Ammel, de mit Aavt füllt is. Heinrich Willers weer 1907 moden, dat de Ammels ut Capua importeert worrn sünd. Von so üm un bi 150 n. Chr. af an schöölt se ut inheemsch Galmei maakt worrn wesen.

Welk von de ammels hebbt baven rundüm en Relief-Fries, dat so fiev bet söven Zentimeter breed is un an de Terra-Sigillata-Kermaik denken lett. De Form liekt op de Situlas, de in dat 8 Johrhunnert v. Chr. bet 4. Johrhunnert n. Chr. ut Noorditalien (Bologna un Este) bekannt sünd. De Ammels hebbt meist jümmer Henken oder Ösen för Henken.

Bi Gressenich gifft dat Galmei, dat för Mischen bruukt warrt, un dat gifft ok annere Indizien, de op Gressenich as den Oort henwiest, in den de Ammels herstellt worrn sünd. Dorüm warrt de Hemmoorer Ammels ut Mischen ok af un to Gressenicher Ammels nöömt.

## Rebeed

De Ammels sünd vör allen in Neddersassen as Urnen in Grafffeller funnen worrn, ünner annern in Hemmoor/Warstood (18 Stück 1892/1893), in Gessel un in Grethem (twee Stück 1843 un 2004). In Skandinavien, Mekelborg, Polen, de Ukrain, Tschechien un Frankriek sünd ok welk in Liekengräver funnen worrn. In de Nedderlannen sünd welk bi dat Utgraven von Dörper funnen worrn.

## Geschicht

De eersten Ammels sünd 1892/1893 bi Hemmoor funnen worrn un na dat Provinzialmuseum in Hannover bröcht worrn. Dor hett Heinrich Willers de Herstellungsoort ünnersöcht un jem 1901 as egen Typ inornt.

Hans Jürgen Eggers hett denn 1951 de Ammels in 15 Typen indeelt (Eggers Typ 52-66).

## Literatur

* Heinrich Willers: *Die römischen Bronzeeimer von Hemmoor.* Hannover/Leipzig 1901
* Hans Jürgen Eggers: *Der römische Import im freien Germanien.* in: *Atlas der Urgeschichte 1* Hamborg 1951
* Michael Erdrich: *Zu den Messingeimern vom Hemmoorer Typ: Verbreitung, Datierung und Herstellung.* in: *Rom an der Niederelbe* Katalog zur Ausstellung, Niemünster 1995, S. 71-80 ISBN 3-529-01836-8

## Footnoten
Lisa Jakub

**Lisa Jakub** (* 27. Dezember 1978 in Toronto) is en kanaadsche Schauspelersche. 

## Leven un Wark
Jakub hett al 1985 as Sövenjohrige ehr eerste Filmrull in *Eleni* speelt. Dorna kemen lüttere Optreden in Feernsehregen as *[[The Twilight Zone]]*. Bekannter worrn is se dör ehr Rull as öllste Dochter in den Film *Mrs. Doubtfire*. En wietere Rull, de vun en groot Publikum sehn weer, harr se in den Film *Independence Day*. Se hett noch in wietere Filmen speelt, de aver nich so veel Spood harrn.

Den groten Dörbrook hett se as Schauspelersche nich hatt. Ehr letzten Rullen hett se 2000 speelt, dorna hett se sik in’t Privatleven torüchtogen. In’t Johr 2005 hett se heiraat.

## Filmografie (Utwahl)

## Utteken
Jakub is nich mit Priesen uttekent worrn, man se weer tweemol as *Beste Jungdorstellersche* för den *[[Young Artist Award]]* nomineert. Dat eerste mol weer 1992 för den Film *Rambling Rose* un dat tweete mol 1995 för *Mrs. Doubtfire*.

## Weblenken
*
Victor Grignard

**François Auguste Victor Grignard** (*&nbsp;6. Mai 1871 in Cherbourg; †&nbsp;13. Dezember 1935 in Lyon; IPA: ɡriɲar) weer en franzöösch Chemiker.

Grignard kreeg 1912 den Nobelpries för Chemie, de he sück mit Paul Sabatier deel, "für das von ihm aufgefundene so genannte Grignard'sche Reagenz, das in den letzten Jahren in hohem Grad den Fortschritt der organischen Chemie gefördert hat".

De ebenfalls nah Victor Grignard nömmt Grignard-Reaktschoon hett groot Bedüüden för de synthetische Herstellung vun Alkoholen.

Sien Perfessorentätigkeit führ hüm 1905 nah Besançon, 1906 nah Lyon, 1909 nah Nancy un 1919 weer nah Lyon, wo he siet 1921 Baas vun de *[[École Supérieure Chimie Physique Électronique de Lyon|École de Chimie industrielle]]* weer. Af 1926 weer Grignard Liddmaat vun de Académie des sciences in Paris.

Neben de Organomagnesiumverbindungen gullt sien Interesse ok den Toluol un sien Gewinnung, den Terpenen un etherischen Öölen, aluminoorganischen Verbindungen as ok Hydrierungs- un Crackreaktschonen. He weer ok an de Synthese vun dat Phosgen, en in‘ Eersten Weltkrieg insett Giftgas, bedeeligt. 

## Literatur
* G. Bram, E. Peralez, J.-C. Negrel, M. Chanon: In "Victor Grignard et la naissance de son réactif" *Comptes Rendus de l'Académie des Sciences - Series IIB - Mechanics-Physics-Chemistry-Astronomy* **1997**, *25*, 245-240. 
* M. Blondel-Megrelis: In "Victor Grignard Conference and Traite de Chimie organique"  *Actualite Chimiqué* **2004**, *275*, 35–45.
* D. Hodson: In "Victor Grignard (1871-1935)" *Chemistry in Britain* **1987**, *23*, 141–142 
* Philippe Jaussaud: In "Grignard et les terpènes" *Actualite Chimiqué* **2002**, *255*, 30.
* Newbold, Brian T. "Victor Grignard Ancestor of Organic Synthesis," Canadian Chemical News. October 1, 2001.

## Schriften
* *Traité de chimie organique* (fief Bannen; af 1935)

## Enkeld Nahwiesen


## Weblinks

* Grignard up de Siet vun den Nobelpries (engelsch)
* DNB-Katalog
* Personennaamdatei
Paul Sabatier (Chemiker)

**Paul Sabatier** (* 5. November 1854 in Carcassonne; † 14. August 1941 in Toulouse) weer en franzöösch Chemiker.

Sabatier kreeg 1912 den Nobelpries för Chemie, de he sück mit Victor Grignard deel „für seine Methode, organische Verbindungen bei Gegenwart fein verteilter Metalle zu hydrieren, wodurch der Fortschritt der organischen Chemie in den letzten Jahren in hohem Grad gefördert worden ist“.

De medizinisch-natuurwetenschaplich Universität vun Toulouse („Toulouse III“) drocht sien Naam. 

De Sabatier-Perzess, en Methangewinnungsverfohren, wurr nah hüm nömmt.

## Privates
Paul Sabatier weer verheiraadt und harr veer Döchter.

## Weblenken

* DNB-Katalog
* Paul Sabatier up de Siet den vun Nobelpries
* Personennaamdatei
Changja

De **Changja** (koreaansch 독로강) oder ok **Tongro** is en 238 km langen Stroom in Noordkorea.

De Born von’n Changja is bi’n Barg Sobaek in de Rangrim-Bargen. He flütt eerst groff na Westen un böögt denn na Noorden. Bi Kanggye dreiht de Stroom wedder na Westen un münnt denn in’n Yalu.

In de Ümgegend von’n Changja hett dat in de Tied von’n Wedderstand gegen de Japaners un in’n Koreakrieg en Reeg Slachten geven. Dor sünd later ok en Reeg Böker un Films över maakt worrn, to’n Bispeel *Tongro-gang kisŭlgesŏ* von Kim Hak-yŏn.

1937 is an’n Changja en Waterkraftwark boot worrn, dat se 1943 aver wedder afboot hebbt. In de Tied von’n eersten Fiev-Johr-Plaan (1957-1961) is dat denn wedder neet kamen, nu mit en Vermögen von 90 MW.
Hochon

De **Hochon** (koreaansch 허천강) is en 216 km langen Stroom in Noordkorea.

De Stroom flütt groff na Noorden un münnt en poor Kilometer ünnerhalv von Hyesan in’n Yalu.

Dat Waterkraftwark an’n Hochon hett en Vermögen von 309,8 MW.
Changjin

De **Changjin** (koreaansch 장진강) is en 261 km langen Stroom in Noordkorea.

De Stroom hett sien Born in de Provinz Süüd-Hamgyong un flütt eerst groff na Noorden bet na da’n Rangrim-Stausee un denn na Noordoosten hen na de Grenz na China un münnt dor in’n Yalu.

In’n Koreakrieg hett dat an’n Changjin-Stausee de Slacht von’n Changjin-Stausee geven.
Myohyang

De **Myohyang** (koreaansch 묘향산) is en 1909 m hogen Barg an de Grenz von de noordkoreaanschen Provinzen Süüd-Pyongan un Chagang. Dat is na’n Paektu de tweetgröttste Barg in Noordkorea. De höögste Topp warrt Piro nöömt.

Bi’n Myohyang liggt de buddhistische Pohyon-Tempel. Dichtbi is ok de Internatschonale Fründschopsutstellung, en Museum, dat Geschenken wiest, de de Föhrers Kim Il-sung, Kim Jong-il un Kim Jong-un von butenlandsche Staatsgäst schenkt kregen hebbt.
Barchel

**Barchel** is en Dörp in de Gemeen Örel (Samtgemeen Geestborn), in’n Landkreis Rodenborg, Neddersassen.

## Geografie

De Naveröörd sünd Örel in’n Noordoosten, Bremervöör mit Tingo in’n Oosten, Sprekens un Fohrendörp in’n Süüdoosten, Fohrendaal in’n Süden, Poggmöhlen, Öös un Basdaal in’n Süüdwesten un Hipst in’n Noordwesten.

## Historie

Dat Dörp kummt in’t 14. Johrhunnert as *Berchelte* toeerst in en Oorkunn von dat Good Poggmöhlen vör. Wohrschienlich hett de Naam *Berchelte* mit en germaanschen Personennaam *Berchthold* to doon.

In’n Eersten Weltkrieg sünd ölven Soldaten ut Barchel fullen oder vermisst, un in’n Tweten 34.

De Gemeen Barchel is 1974 bi de Gemeenreform in Neddersassen mit de Gemeen Örel tohoopleggt worrn.

### Inwahnertall

### Religion

Barchel is evangeelsch-luthersch präägt un höört to dat Kaspel von de Gangolf-Kark in Örel.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

### Wapen

Dat Wapen von Barchel wiest op sülvern Grund dree gröne Barken mit sülvern Stamm, de op en grönen Schildfoot staht. Op’n Schildfoot opleggt sünd twee Pielspitzen un een Urn to sehn.

## Kultur

En Denkmaal för de Fullenen ut de twee Weltkrieg’ steiht in Barchel op’n Karkhoff.

### Verenen

De Schüttenvereen Barchel is 1951 grünnt worrn. Sport warrt in’n TSV Örel-Barchel dreven.

## Infrastruktur

Barchel hett en egen lütt Freebad.

De Freewillige Füürwehr is 1923 grünnt worrn.

### Verkehr

Barchel liggt an de Bundsstraat 71/74, de in’n Noordoosten över Örel na Bremervöör löppt un dor ok mit de B&nbsp;495 verbunnen is. De B&nbsp;71/74 geiht in’n Süüdwesten na Basdaal un deelt sik dor in de B&nbsp;71, de över Beverst un Bexhöv na Bremerhoben löppt, un de B&nbsp;74, de över Kuhs na Oosterholt-Scharmbeek un Bremen geiht. Ans gifft dat noch lüttjere Straten na Öös un Hipst.

Fröher harr Barchel en lütten Bahnhoff an de Moorexpress-Lien, vondaag föhrt dor aver keen Tog mehr langs. De nächsten Bahnhööv sünd nu in Örel un Bremervöör an de Bahnlien Bremerhoben–Buxthu.

In Tokumst schall de Autobahn 20 bi een Kilometer in’n Noorden von Barchel langslopen.

## Literatur

* Rainer Brandt: *Oerel 937-1987; die Geschichte der Dörfer Oerel, Barchel und Glinde mit vielen alten Fotografien.* 1987

## Footnoten



## Weblenken
Martin Steffens

**Martin Steffens** (* 7. August 1921 in Armsdörp; † 21. Juli 2009) weer en düütschen Politiker von de CDU.

Steffens is 1921 as Söhn von en Buur in Armsdörp boren. In’n Tweten Weltkrieg weer he Soldaat. He is 1948 in’n Gemeenraad von Armsdörp wählt worrn un weer von 1956 af an Maat von’n Kreisdag in’n Kreis Land Hadeln. Von 1964 af an weer he Börgermeester in Loomst un von 1963 bet 1986 ok Börgermeester von de Samtgemeen Loomst. As de Kreis Land Hadeln oplööst un Deel von’n Landkreis Cuxhoben worrn is, weer he dor ok in’n Kreisdag. Gliektiedig weer he von 1977 bet 1991 de Landraad von’n Landkreis Cuxhoben. Von 1977 bet 1991 weer he ok Kreisjägermeister.

Nadem Steffens 1949 bi en Kortgeschichten-Weddstried von de *Niederdeutsche Zeitung* mitmaakt harr, weer he mit den Rutgever Herbert Huster in Kuntakt kamen. Steffens hett denn bi de *[[Niederelbe-Zeitung]]* in’n Vertrieb arbeidt un harr in dat Bladd ok en egen plattdüütsche Kolumne mit’n Titel *Jan-Hinnerk*.

Steffens hett 1980 dat Verdeenstkrüüz an’t Band, in’n November 1992 dat Grote Verdeenstkrüüz von de Bundsrepublik Düütschland un 2000 dat Verdeenstkrüüz 1. Klass kregen. Ok den Ehrenring von’n Landkreis Cuxhoben hett he kregen un is för sien Verdeensten 1992 Ehrenlandraad worrn.
Martin Döscher

**Martin Döscher** (* 3. Februar 1935 in Köhlen; † 22. September 2019 in Bremerhoben) weer en düütschen Politiker von de CDU.

Döscher is 1935 as Söhn von Martin Döscher senior in Köhlen boren un hett en Twillingssüster. He hett in Köhlen von 1941 bet 1950 ok de Volksschool besöcht. Von 1951 bet 1954 weer he op de Ackerboschool in Beers un denn op’n Lehrhoff in Brouk. Na düsse Tied hett he noch bet 1969 den Familienhoff in Köhlen bewirtschaft.

He is 1968 in de CDU ringahn un weer twee Johr Kreisvörsitter von de Junge Union. 1970 is he Geschäftsföhrer von de CDU in’n Landkreis Cuxhoben worrn. In’n Oktober 1968 keem he in’n Gemeenraad von de Gemeen Köhlen un is in’n November 1972 Börgermeester worrn, wat he bet 2011 bleven is. Ok in’n Raad von de Samtgemeen Beers is he von November 1972 bet 2006 inwesen. To’n 1. November 1976 is he in’n Kreisraad von’n Kreis Wersermünn wählt worrn un weer na de Kreisreform 1977 in’n Kreisraad von Landkreis Cuxhoben. Afornten in’n Kreisraad is he bet 2006 bleven. Von’n 11. November 1991 af an weer he as Nafolger von Martin Steffens denn Landraad. To’n 31. Januar 2004 hett em Kai-Uwe Bielefeld aflööst.

För veer Wahlperioden weer Döscher von’n 21. Juni 1978 bet 20. Juni 1994 ok Maat von’n Landdag von Neddersassen. He is bi de Wahlen 1978, 1982, 1986 un 1990 in’n Landdagswahlkreis Hadeln jümmer direkt wählt worrn.

Döscher weer verheiraadt mit siene Fro Lisa, borene Meyerherm, un harr veer Kinner. He is an’n 22. September 2019 in dat Krankenhuus Reinkenheid in Bremerhoben doodbleven. De Truurfier weer an’n 28. September 2019 in de Fabian-Kark in Ringst. He liggt op’n Karkhoff Köhlen begraven.

Bi polietsche Optreed in siene Heimaat is he jümmer wedder dor dör opfullen, dat he jümmer en Quetschkommood dorbi harr un dor geern op speelt hett, un dat he siene Reden geern op Platt hollen hett.

## Ehren

1999 hett he dat Ehrenteken in Sülver von’n Landkreis Cuxhoben kregen, 2002 in Gold un 2006 den Ehrenring. 1993 hett he dat Bundsverdeenstkrüüz an’t Band un 2004 dat Neddersassische Verdeenstkrüüz 1. Klass kregen. An’n 1. Februar 2004 is he Ehrenlandraad worrn.

2011 hett em sien Heimaatoort Köhlen to’n Ehrenbörgermeester maakt un 2014 to’n Ehrenbörger.

## Footnoten



## Weblenken

* Döscher sien Websteed (hoochdüütsch)
Kai-Uwe Bielefeld

**Kai-Uwe Bielefeld** (* 22. Oktober 1954 in Lümborg) is en düütschen Verwaltungsbeamten un Politiker.

Bielefeld is 1954 in Lümborg boren un hett dor von 1960 bet 1973 ok Grundschool un Gymnasium besöcht un dat Abitur maakt. Von 1973 bet 1975 hett he Zivildeenst maakt un von 1975 bet 1981 an de Universität Mainz Juristeree un Publizistik studeert. Na dat eerste Staatsexamen 1981 hett he as Referendar in Lümborg, Stood un Winsen arbeidt un denn 1983 sien tweet Staatsexamen maakt.

Von 1983 bet 1992 hett he denn bi de Bezirksregerung Lümborg arbeidt. Von 1992 af an weer he ünner Landraad Martin Döscher Eersten Kreisraad in’n Landkreis Cuxhoben un is an’n 1. Februar 2004 as Nafolger von Döscher denn Landraad worrn. Bi de Wahl an’n 11. September 2011 is he mit 79,51 % wedderwählt worrn.

He is verheiraadt mit Gerlinde Schulz un hett dree Kinner.

## Weblenken

* Bielefeld sien Websteed as Landraad (hoochdüütsch)
The Velvet Underground

**The Velvet Underground** (VU) weer en experimentell Rockband ut den 1960er- un fröh 1970er-Johren. In hör Anfangsformatschoon bestunn se ut Lou Reed (Gitarr, Gesang), John Cale (Bass, Viola, Keyboard un Gesang), Maureen Tucker (Slagtüüch) un Sterling Morrison (Gitarr), up dat Debütalbum dör Nico (Gesang) ergänzt.

Bekannt wurr de Band as Protégées vun Andy Warhol, de ok hör Debütalbum produzeert hett. Mit hör provokanten Texten över Sadomasochismus, Transvestitismus un Drogensucht bleev se wiels hör Bestahn kommerziell ahn Spood, wurrd aber hüüd as inflootriek Vörrieder vun experimentell Rockmusik ansehn.

De Band wurr 1965 grünnd un hett sück 1973 uplööst, ok wenn se 1993 noch mal kört tosommenkommen sünd. 

## Weblenken
* The Velvet Underground bi Allmusic (engelsch)
* The Velvet Underground Websteed
* laut.de - The Velvet Underground
Kohmöhlen

**Kohmöhlen** () is en Oort in de Gemeen Groot Meckels (Samtgemeen Zittens), in’n Landkreis Rodenborg, Neddersassen.

## Geografie

De Naveröörd sünd Marschhorst in’n Noorden, Lütt Meckels in’n Noordoosten, Groot Meckels in’n Süüdoosten, Volkens in’n Süüdwesten un Freyersen un Weertzen in’n Westen.

## Historie

Al in dat 13. Johrhunnert is de Kohbeek to en 2,5 Hektar groten Möhlendiek opstaut un en Watermöhl boot worrn. 1456 hett de Familie Schult von de Lüh de Möhl köfft un hett dor ok en Waterborg anleggen laten. De Borg is in dat 19. Johrhunnert afreten worrn. Alexander von Schult hett dat Good denn verköpen müsst un de Kloosterkamer Hannover hett dat övernahmen. Dat is denn an de Familie Behrens verpacht worrn. In de Johren 1960 hett de Möhl denn dichtmaakt. Von 1977 bet 1994 weer in de Anlaag de Disko *Dream Machine* in. Vondaag is in de Möhl en Hotel un Restaurant ünnerbröcht.

### Inwahnertall

### Religion

Kohmöhlen is evangeelsch-luthersch präägt un höört to de Dionysius-Kark in Zittens.

För de Kathoolschen is de Hillig-Hart-Kark in Töst tostännig, de siet 1. November 2014 to de Karkengemeen St. Petrus in Bookholt tohöört.

## Infrastruktur

### Verkehr

Kohmöhlen is över lüttjere Straten mit Marschhorst, mit de Landsstraat 142 un mit de Kreisstraat 123 verbunnen.

De Autobahn 1 (Afsnidd Hamborg–Bremen) löppt in’n Süüdoosten in en Afstand von so bi dree Kilometer langs, de nächste Opfohrt is de Opfohrt 47 Zittens, de so 7,5 km weg is.

Fröher harr Kohmöhlen en lüttjen Bahnhoff an de Wilst-Zeven-Töster Bahnlien. Dor föhrt nu aver keen Tog mehr langs. Vondaag sünd de nächsten Bahnhööv in Töst, Lauenbrüch un Scheeßl an de Bahnlien Wanne-Eickel–Hamborg.

## Footnoten



## Weblenken

* Websteed von de Kloostermöhl (hoochdüütsch)
Seedörp

**Seedörp** betekent

* Seedörp, Gemeen in’n Landkreis Rodenborg, Neddersassen,
* Seedörp, Gemeen in’n Kreis Hertogdom Loonborg, Sleswig-Holsteen,
* Seedörp, Gemeen in’n Kreis Sebarg, Sleswig-Holsteen,
* Seedörp, Oort in de Gemeen Borgdörp-Seedörp in’n Kreis Rendsborg-Eckernföör, Sleswig-Holsteen,
* Seedörp, Oort in de Gemeen Basedow in’n Landkreis Mekelbörgsche Seenplatt, Mekelborg-Vörpommern,
* Seedörp, Oort in de Gemeen Demmin in’n Landkreis Mekelbörgsche Seenplatt, Mekelborg-Vörpommern,
* Seedörp, Oort in de Gemeen Jerichow in’n Landkreis Jerichower Land, Sassen-Anholt,
* Seedörp, Oort in de Gemeen Papenhusen in’n Landkreis Noordwestmekelborg, Mekelborg-Vörpommern,
* Seedörp, Oort in de Gemeen Poel in’n Landkreis Noordwestmekelborg, Mekelborg-Vörpommern,
* Seedörp, Oort in de Gemeen Sellin in’n Landkreis Vörpommern-Rügen, Mekelborg-Vörpommern,
* Seedörp, Oort in de Gemeen Wolsbuddel in’n Landkreis Cuxhoben, Neddersassen,
* Seedörp, Oort in de Gemeen Boitz in’n Landkreis Lümborg, Neddersassen.
Seedorf

**Seedorf** betekent

* Seedorf, hoochdüütschen Naam von en Reeg Öörd, de op Plattdüütsch Seedörp heet,
* Seedorf, Oort in de Gemeen Dunningen in’n Landkreis Rottweil, Baden-Württemberg,
* Seedorf, Oort in de Gemeen Pentling in’n Landkreis Regensburg, Bayern,
* Seedorf, Oort in de Gemeen Schirnding in’n Landkreis Wunsiedel im Fichtelgebirge, Bayern,
* Seedorf, Gemeen in’n Kanton Bern, Swiez,
* Seedorf, Gemeen in’n Kanton Uri, Swiez,
* Seedorf, Oort in de Gemeen Noréaz, Kanton Freiburg, Swiez.

**Seedorf** is de Familiennaam von

* Arthur Seedorf (1903–1986), düütschen Maler un Grafiker,
* Chedric Seedorf (* 1983), nedderlandschen Footballspeler,
* Clarence Seedorf (* 1976), nedderlandschen Footballspeler,
* Franz Joseph Seedorf (1691–1758), düütschen Karkenmann,
* Regilio Seedorf (* 1988), nedderlandschen Footballspeler,
* Sherwin Seedorf (* 1998), nedderlandschen Footballspeler,
* Stefano Seedorf (* 1982), nedderlandschen Footballspeler,
* Thomas Seedorf (* 1960), düütschen Musikwetenschopper,
.

Kiek ok bi: Sedorf.
Wischen un Weiden an de Oost

De **Wischen un Weiden an de Oost** sünd en 121 Hektar groot Naturschuulrebeed in’n Noordwesten twüschen de Öörd Brobargen un Kronenborg in de Masch an dat rechte Över von de Oost.

Dat Naturschuulrebeed driggt dat Kennteken NSG LÜ 271 un is 1985 ünner Schuul stellt worrn.

In’n Winter warrt de Wischen von Togvagels as Raststeed bruukt un dor leevt twüschen Wischen un Stücken mit Reet en Reeg Vageloorden so as Wiehn (*[[Circus pygargus]]* un *[[Circus aeruginosus]]*) un Moorulen (*[[Asio flammeus]]*).

Dat reckt von de Steed gegenöver de Münn von de Meh un dat Meh-Schöppwark an’n Dubben langs bet na dat Langenmoor, dat Kronenbörger Lock un denn gegenöver von de Lohmöhlener Pütt wedder an de Oost ran. Ok de Sietwenn twüschen Brobargen un Kronenborg höört dor to.

## Weblenken
Langeln

**Langeln** betekent

* Langeln, Gemeen in’n Kreis Pinnbarg, Sleswig-Holsteen,
* Langeln, Gemeen in’n Landkreis Celle, Neddersassen,
* Langeln, Oort in de Gemeen Hollnseth in’n Landkreis Cuxhoben, Neddersassen,
* Langeln, Oort in de Gemeen Noordharz in’n Landkreis Harz, Sassen-Anholt,
* Langeln, Oort in de Gemeen Wietzen in’n Landkreis Neenborg, Neddersassen.
Langeln (Hollnseth)

**Langeln** is en Dörp in de Gemeen Hollnseth, Samtgemeen Loomst, in’n Landkreis Cuxhoben, Neddersassen.

## Geografie

Langeln liggt so twee Kilometer von de Meh af, de in’n Oosten langsflütt.

De Naveröörd sünd Armsdörp in’n Noorden, Hollen un de Hollener Möhl in’n Noordoosten, Isheim un Abbenseet in’n Süüdoosten, Alfs in’n Süden, Doornsood in’n Süüdwesten un Langenmoor in’n Westen.

## Historie

Langeln höört al sied öllers to de Gemeen Abbenseet. In de Oorkunnen keem de Oort toeerst 1510 vör.

In de Franzosentied von 1810 bet 1814 hett de Oort to de Mairie Loomst in’n Kanton Bremervöör höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

### Inwahnertall

### Religion

Langeln is evangeelsch-luthersch präägt un höört to dat Kaspel von de Bartelmees-Kark in Loomst.

För de Kathoolschen is de St.-Ansgar-Kark in Warstood tostännig, de siet 2010 Deel von de Karkengemeen Hillig Geist in Stood is.

## Infrastruktur

### Verkehr

Langeln liggt an de Bundsstraat 495, de in’n Noorden na Armsdörp un Loomst löppt un in’n Süden na Alfs, Eversdörp un bi Bremervöör an de Bundsstraat 71/74 ran. In’n Westen geiht de Kreisstraat 31 na Doornsood un in’n Oosten de K&nbsp;35 na Abbenseet.

## Footnoten



## Weblenken
Hollnseth

**Hollnseth** is en Gemeen in de Samtgemeen Loomst in'n Landkreis Cuxhoben in Neddersassen. De Gemeen hett .

## Geografie

Dör den Oosten von de Gemeen flütt de Meh.

De Navergemenen sünd de Gemeen Loomst in’n Noorden, de Gemeen Kronenborg in’n Oosten (Landkreis Stood), de Gemeen Bremervöör in’n Süüdoosten (Landkreis Rodenborg), de Gemeen Alfs in’n Süüdwesten (Landkreis Rodenborg) un de Gemeen Armsdörp in’n Westen.

## Historie

Bi de Gemeenreform in Neddersassen sünd de Gemenen Hollen un Abbenseth an’n 1. Juli 1972 to de ne’e Gemeen Hollnseth tohoopleggt worrn. De Oort Langeln hett al vörher to de Gemeen Abbenseet mit tohöört. De Naam von de ne’e Gemeen sett sik tohoop ut de Naams von de twee olen Gemenen, *Holln-* von Hollen un *-seth* von Abbenseet.

## Politik

### Gemeenraat

### Börgermeesters

### Wapen

Dat Wapen vun de Gemeen wiest op blauen Grund baven en gollen Rad von en Watermöhl un ünnen deelt von en sülvern Wellenbalken veer gollen Halen. Dat Möhlenrad steiht för de Hollener Möhl un de Halen för de veer Hööv, de Abbenseet fröher maal hatt hett.

## Weblenken

* Websteed vun de Gemeen (hoochdüütsch)
Natureum

Dat **Natureum** is en Museum för Naturkunn in Neenhoff twüschen Balje, Neehuus un Belen an de Münn von de Oost in de Elv. Dat liggt op dat Stück Land twüschen de ole Münn von de Oost (vondaag en See) un de ne’e Münn, de graavt worrn is, as dat Oostsparrwark boot worrn is.

Baas von dat Museum is Clivia Häse.

Op en Rebeed von 2500 m² binnen un 100 Hektar buten wiest dat Museum Saken to de Geologie un Naturkunn von de Region un to de Planten un Deerten in Moor, Masch, Geest, Wadd un in de Noordsee. Dat Museum hett to’n Bispeel en Statschoon üm Vagels to kieken un en Stormflood-Modell. Dat Museum wiest ok lemmige Deerten in Aquariums un Terrariums un in en Strakelzoo. Op dat Gelänn warrt ans noch de Fischkutter *[[Erna Becker]]* utstellt, de 1892 von Sietas in Cranz boot worrn is un mit Hamen fischt hett.

## Weblenken

* Websteed von dat Natureum (hoochdüütsch)
Kathedraal von Jangchung

De **Kathedraal von Jangchung** (koreaansch 장충성당) is en röömsch-kathoolsche Kathedraal in de Naverschop Changchung in’n Stadtdeel Sŏngyo von Pjöngjang, Noordkorea, un Seet von dat Bisdom Pjöngjang. Dat is een von man jüst veer christliche Karken, de dat in Noordkorea gifft.

1945 weren üm un bi 15 % von de Inwahners in Pjöngjang Christen. Nadem aver de Kommunisten ünner Kim Il-sung de Macht övernahmen harrn, weer dat Christendom verbaden. De ole Kathedraal von dat Bisdom Pjöngjang weer bi en Flegerangreep von US-amerikaansche Truppen tweibummt worrn un Bischop Francis Hong Yong-ho is 1949 in Haft kamen un 1962 verswunnen.

De Kark is in’n Oktober 1988 inricht worrn, nadem de Regeren de Sankschonen gegen de Christen luckert hett. Liekers hett de Kathedraal keen Bischop oder Preester. De Goddsdeenst warrt von Samuel Jang Chae-on hollen.